stanford-oval/wikipedia huggingface dataset:
Icknield Street
Tielinja nykyisin

Tie on eronnut Fosse Waystä lähellä Bourton-on‑the‑Wateria. Parin kilometrin päässä muinaisesta risteyskohdasta alkaa Condicott Lane -niminen kuja, joka noudattaa roomalaisaikaista tielinjaa. Siitä pohjoiseen tietä voi seurata osana nykyistä tieverkkoa. Paikoin se on kunnan tai seurakunnan rajana. Lähellä Bidford-on-Avonia nykyinen tie kaartaa keskiaikaiselle sillalle, kun taas pengerrys osoittaa roomalaisaikaisen tielinjan.
Tie kulkee Birdfordin halki nimellä Waterloo Street. Bidfordista tie jatkaa Wixfordin ja Ragley Hallin kautta Alcesteriin. Alcesterissa muinainen ylityspaikka on kadonnut uusien rakenteiden alle, mutta kaupungin pohjoispuolella roomalaisaikainen tielinja on jälleen hahmotettavissa valtatiessä A435. Birminghamia lähestyttäessä modernin tien linjaa on oikaistu mutta vanha reitti hahmottuu pensasaidan reunustamassa kevyen liikenteen väylässä.
Birminghamin kaupunkialueella tietä on jälleen vaikea seurata, mutta kaupungin pohjoisosassa Sutton Parkin laajalla viheralueella on yli kaksi kilometriä pitkä jakso, jota on sanottu yhdeksi parhaiten säilyneistä roomalaisista tiestä. Se on 8 metriä leveä, keskeltä korkeampi kuin reunoilta niin että vesi valuu nopeasti pois tieltä. Tie on rakennettu paikallisesta sorasta, ja sorakuopat näkyvät edelleen maastossa. Tältä tieosalta on löytynyt kolikoita Konstantinus Suuren ja Diocletianuksen valtakausilta. Rowton Hilliltä on löytynyt juomavesilähteen läheltä tilapäinen leiripaikka, joka on ollut kenties tienrakentajien käytössä. Staffordshiren puolella Letocetum-nimisen roomalaisaikaisen leirin raunioiden lähistöllä tie risteää tärkeän roomalaistien Watling Streetin, muuttaa suuntaansa ja kulkee kohti Lichfieldiä. Hiukan ennen Lichfieldiä se yhtyy nykyiseen valtatiehen A38 ja jatkuu lähelle Derbyä. Tie kulkee monin paikoin 60-100 cm koholla muun maaston yläpuolella, mikä näyttää miten perusteellisesti se on aikoinaan perustettu. Littleoverin kohdalla tie kääntyy itään tienumerolla A5250. Osa tiestä on kaivettu esille lähellä Derventiota. Kaupungin länsipuolella se kulkee lähellä Strutts Parkin roomalaista linnoitusta. Sieltä löytyneitä ruukkuja on Derbyn kaupunginmuseossa. Derventiosta eli nykyisestä Little Chesteristä tien tiedetään jatkaneen itään. Breadsallissa sitä on tutkittu, ja tien pohja koostuu siellä suurista hiekkakivilohkoista, joiden päällä on hienojakoisempaa hiekkakiviainesta. Derbystä Chesterfieldiin tielinja on nykyisin valtatie A61.
Aiheesta muualla

Kuvia tai muita tiedostoja aiheesta Icknield Street Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Icknield Street
Käännös suomeksi
Tore Keller

| 0 | 1 | 2 |
| --- | --- | --- |

Henkilötiedot
Syntymäaika: 4. tammikuuta 1905
Syntymäpaikka: Norrköping, Ruotsi
Kuolinaika: 15. heinäkuuta 1988 (83 vuotta)
Pelipaikka: Hyökkääjä
Seurat
| Vuodet | Seura | O (M) |
| 1924–1940 | IK Sleipner | 305 (150) |
Maajoukkue
| 1924–1938 |  Ruotsi | 25 (?) |
 Seurajoukkueuran tilastot kattavat vain kansalliset sarjat.
| Mitalit>  Olympialaiset  |
| --- | --- | --- |
|  Pronssia | Pariisi 1924 | Jalkapallo |
Tore Bertil Gottfrid Keller (4. tammikuuta 1905 Norrköping, Ruotsi – 15. heinäkuuta 1988) oli ruotsalainen jalkapalloilija sekä olympiamitalisti. Maajoukkuetasolla Keller edusti Ruotsia sekä Italian että Ranskan MM-kisoissa 1930-luvulla tehden neljässä pelaamassaan ottelussa kolme maalia. Kansallisella tasolla Keller edusti IK Sleipneria voittaen Ruotsin mestaruuden 1938.
Tore Brovold

| Mitalit | Mitalit | Mitalit |  |
| --- | --- | --- | --- |
|  Tore Brovold |  Tore Brovold |  Tore Brovold |  |
Maa:   Norja
Miesten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | Skeet |  |
| MM-kilpailut  | MM-kilpailut  | MM-kilpailut  |  |
|  Kultaa | Lonato 2005 | Skeet, joukkue |  |
|  Pronssia | Zagreb 2006 | Skeet |  |
|  Pronssia | Zagreb 2006 | Skeet, joukkue |  |
Tore Brovold (s. 12. kesäkuuta 1970 Hamar) on norjalainen haulikkoampuja ja olympiamitalisti.
Tore Brovold on saavuttanut olympialaisissa Pekingissä 2008 hopeaa skeetissä uudella finaali olympiaennätyksellä 145 (120+25). Lisäksi hän on saavuttanut kolme mitalea MM-kilpailuista.
Tomas Pačėsas

| Mitalit | Mitalit | Mitalit |  |
| --- | --- | --- | --- |
|  Pačėsas vuonna 2008. |  Pačėsas vuonna 2008. |  Pačėsas vuonna 2008. |  |
Maa:   Liettua
Miesten koripallo
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 |  |  |
Tomas Pačėsas (s. 11. marraskuuta 1971 Alytus, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti.
Pačėsas voitti Liettuan maajoukkueessa olympiapronssia Atlantassa 1996. Vuoden 1998 MM-kilpailuissa hän sijoittui Liettuan joukkueessa seitsemänneksi.
Iker Muniain

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Iker Muniain Goñi
Syntymäaika: 19. joulukuuta 1992 (ikä 31)
Syntymäpaikka: Pamplona, Espanja
Pelipaikka: laitalinkki tai hyökkääjä
Pituus: 169 cm
Junioriseurat
2005–2009: Athletic Bilbao
Seurat
| Vuodet | Seura | O | (M) |
| 2009–2010 | Athletic B | 19 | (3) |
| 2009–2024 | Athletic Bilbao | 434 | (56) |
Maajoukkue
| 2012–2019 | Espanja | 2 | (0) |
 Seurajoukkueuran tilastot kattavat vain kansalliset sarjat, päivitetty 11. elokuuta 2024.  Maajoukkueuran tilastot päivitetty 11. elokuuta 2024.
Iker Muniain Goñi, [ˈiker muniˈain ˈgoɲi], (s. 19. joulukuuta 1992 Pamplona, Navarra, Espanja) on espanjalainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edusti Espanjan korkeimmalla sarjatasolla Primera Divisiónissa bilbaolaista Athleticia kausina 2009–2024.
Ura

Muniain on edustanut Athleticia vuodesta 2005 lähtien, jolloin hän siirtyi seuraan pamplonalaisesta Chantreasta. Seuran edustusjoukkueessa hän teki ensiesiintymisensä 30. heinäkuuta 2009 Eurooppa-liigan karsintaottelussa Young Boysia vastaan. Viikkoa myöhemmin pelatussa toisessa osaottelussa hän teki 2–1-voittomaalin, jolla Athletic eteni otteluparista jatkoon. Tuolloin 16 vuoden ja runsaan seitsemän kuukauden ikäinen Muniain oli Domingo Acedon jälkeen toiseksi nuorin virallisessa ottelussa debytoinut ja nuorin virallisessa ottelussa maalin tehnyt Athleticin pelaaja.
Primera Divisiónissa Muniain debytoi kauden 2009–2010 avauskierroksella 30. elokuuta 2009 Espanyolia vastaan. Hän rikkoi jälleen ennätyksen, kun hänestä tuli Espanjan korkeimman sarjatason nuorin maalintekijä 4. lokakuuta 2009 ottelussa Real Valladolidia vastaan. Aiemmin ennätystä piti hallussaan Xisco Nadal.
Muniain edusti Espanjaa alle 17-vuotiaiden EM-kilpailuissa vuonna 2009.
Aiheesta muualla

Iker Muniainin esittely Athleticin sivustolla (englanniksi)
Espanjan joukkue – Jalkapallo kesäolympialaisissa 2012
1 De Gea |
2 Azpilicueta |
3 Domínguez |
4 J. Martínez |
5 Í. Martínez |
6 Alba |
7 Adrián |
8 Muniain |
9 Rodrigo |
10 Mata |
11 Koke |
12 Montoya |
13 Botía |
14 Romeu |
15 Isco |
16 Tello |
17 Herrera |
18 Mariño |
Valmentaja Milla
Taiwan+

| Taiwan+ |
| --- | --- |

Lähetykset alkoivat:  2021
Omistaja:  Taiwanin hallitus
Tunnuslause:  Bringing Taiwan to the World
Maa:   Taiwan
Kieli:  englanti
Näkyvyysalue:  koko maailma
Kotisivu:  https://www.taiwanplus.com
Infobox OKVirheellinen NIMI-arvo: 
Taiwan+, tai TaiwanPlus, on taiwanilainen englanninkielinen suoratoistopalvelu.
Lähetykset alkoivat 31. elokuuta 2021. Palvelua valvoo Taiwanin kulttuuriministeriö ja sisällöstä vastaa Taiwanin keskusuutistoimisto (CNA). Päätös antaa sisältövastuu CNA:lle tehtiin toukokuussa 2021, ja uutistoimisto lupasi tuottaa uutisia itsenäisesti ja erillään muista operaatioistaan.
Taiwanin hallitus rahoittaa kanavaa 775 milj. NT$:lla (noin 23 milj. €) ja palvelun tavoitteena on vastustaa Manner-Kiinan hallituksen operoimaa CGTN ja tuoda Taiwania esille positiivisessa valossa pehmeän vaikuttamisen kautta englannin kielellä.
Aiheesta muualla

Taiwan+:n YouTube-kanava
Hiekkamies

| Hiekkamies |
| --- | --- |
 Hiekkamies, Hämähäkkimiehen yksi vanhimmista vastustajista
Luoja(t):  (oletettavasti) Stan Lee & Steve Ditko
Kustantamo:  Marvel
Ensiesiintyminen:  Amazing Spider-Man #4 (1963)
Henkilötiedot
Oikea nimi:  Flint Marko
Status:  Aktiivinen
Ryhmäsidokset:  Kauhuneloset, Kuuden Kopla, Kostajat
Edelliset ryhmäsidokset:  Ei ole
Henkilöllisyydet:  William Baker, Sylvester Mann
Voimat:  Orgaanisesta hiekasta koostuva keho, joka antaa kyvyn muuntaa kehomassan muotoa ja tiheyttä, yli-inhimilliset voimat ja kestävyys hiekkamuodossa, kyky absorboida lähettyvillä olevia hiekkahiukkasia omaan massaansa
Suhteet
Sukulaiset:  Rouva Baker (äiti), Floyd Baker (isä)
Hiekkamies (engl. the Sandman) on Marvel-kustantamon luoma superroisto. Hän kuuluu Hämähäkkimiehen pahimpiin vihollisiin. Hiekkamiehen ensiesiintyminen tapahtui Amazing Spider-Man lehden numerossa 4 (1963). Hahmon loivat Stan Lee ja Steve Ditko. Hiekkamiehen ruumis koostuu hiekasta, jota hän voi  täysin hallita. Hän voi myös absorboida läheisyydessään olevaa hiekkaa korvatakseen ja lisätäkseen sillä massaansa.
Vuonna 2009 Hiekkamies oli listattu sijalle 72 IGN-sivuston laatimassa kautta aikain sata suurinta sarjakuvarikollista.
Ultimate Hiekkamies

Epäonnistuneen panssariautoryöstön jälkeen Flint Marko palasi kotiin ja hakkasi tyttöystävänsä niin pahasti, että naapurit soittivat poliisit. Heidän saapuessaan Marko hyökkäsi konstaapelin kimppuun niin pahasti, että hän kuoli vammoihinsa. Hänet tuomittiin 50 vuodeksi vankilaan Rykerin saarelle, mutta pääsi myöhemmin tiensä Hammer-yhtiöiden tiedemiesten luokse, jotka etsivät koehenkilöitä laittomaan geenitutkimustyöhönsä. Flintistä tuli Hiekkamies-projektin koehenkilö. Saatuaan kyvyn muuttua kasaksi älyllistä hiekkaa, Marko tuli väliaikaisesti hulluksi pystymättä hallitsemaan uusia voimiaan. Kun Hammer-yhtiöiden johtaja Justin Hammer, jota Tohtori Mustekala vaani, soitti labraansa New Jerseyssä, hän kauhistui nähdessään kuinka Hiekkamies-projekti oli edennyt. Huolimatta Markon tilasta laboratoriojohtaja tohtori Skrtic oli toiveikas hänen tulevasta käytöstään. Vain muutama päivä myöhemmin Tohtori Mustekala hyökkäsi labraan, tappoi Skrticin ja houkutteli sitten Hammerin sinne, aikoen murhata hänet kokoontuneen median edessä.
Kun Hämähäkkimies oli taltuttanut Mustekalan, Kilven agentit Woo ja Carter saapuivat labraan ja löysivät selvinneitä tiedemiehiä piileskelemästä sieltä. Carter vapautti Markon, joka lähti tuhokiertueelle ennen kuin Hämähäkkimies tuli väliin. Hyökäten sekä Hämähäkkimiehen että Kilven agenttien kimppuun, Hiekkamies hidasti vain kun Hämähäkkimies käytti paloletkua sekoittaakseen vettä hänen hiekkamuotoonsa, ja hänet tyrmäsi yksi labrateknikoista käyttäen kokeellista asetta; Marko vietiin Kilven vankilaan. Hän asui samalla selliosastolla Norman Osbornin, Tohtori Mustekalan, Elektron ja Kravenin kanssa ja pakeni heidän kanssaan. Kun Ylivertaiset ratsasivat Kravenin tuotantoyhtiön, pakolaiset käyttivät tilanteen hyödykseen ja sieppasivat Hämähäkkimiehen Kilven hallusta, Elektron ja Hiekkamiehen aiheuttaen suurimman osan vahingosta. Osborn sai naamiottoman Hämähäkkimiehen hyökkäämään mukanaan Valkoiseen taloon uhkaamalla hänen May-tätinsä henkeä, mutta kohteessa heitä odottivat Ylivertaiset. Marko hyökkäsi Rautamiehen kimppuun, mutta sai osuman laserista joka räjäytti hänet. Markon hiekkamuodon kappaleet laitettiin säilöön erillisiin purkkeihin Kilven hallussa.
Voimat ja varusteet

Hiekkamies pystyy koostumaan hiekasta ihmisen muotoon ja hallitsee hiekkaa täysin. Hän pystyy mm. muuttamaan käsistään aseita, kuten moukarin. Hallitseminen riippuu myös siitä, kuinka paljon hiekkaa on. Jos hän vain saisi tarpeeksi hiekkaa, Hiekkamies voisi muuttua vaikka jättiläiseksi, niin kuin kävi elokuvassa Spiderman 3. Elokuvan mukaan Sandman voisi myös "lentää" tuulen avulla, mutta sarjakuvissa näin ei ole koskaan käynyt. Hiekkamies pystyy kokoamaan kehoansa uudelleen jos se hajoaa.
Hiekkamies muissa medioissa > Elokuvat

Thomas Haden Church esitti Flint Markoa / Hiekkamiestä vuoden 2007 elokuvassa Spider-Man 3 – Hämähäkkimies 3. Hahmolla oli merkittävä rooli Hämähkkimiehen syntytarinassa, koska hän oli auttanut Dennis Carradinea painitapahtuman ryöstämisessä saadakseen rahaa sairaan tyttärensä Pennyn tukemiseen ja ampunut vahingossa Ben Parkerin, jonka auton hän yritti viedä ja joka yritti saada hänet luopumaan ryöstöaikeistaan. Paettuaan vankilasta Marko putoaa vahingossa hiukkaskiihdyttymiseen, joka sitoo hänen kehonsa molekyylit hiekkaan, muuttaen hänet Hiekkamieheksi. Kuultuaan komisario George Stacyltä totuuden Markosta, Hämähäkkimies päättää symbiootin vaikutuksen alaisena tappaa Markon kostoksi, huuhtomalla tämän viemäreihin. Marko kuitenkin selvisi ja yhdisti myöhemmin Eddie Brockin kanssa, johon symbiootti oli kiinnittynyt Hämähäkkimiehen irrotettua sen itsestään. Brockin kukistuttua Hämähkkimies paljastaa Markolle olevansa Peter Parker ja Marko kertoo tälle totuuden Benin kuolemasta. Marko katui tekojaan syvästi ja toivoi Peterin ymmärtävän häntä. Peterin annettua hänelle anteeksi, Marko antaa tuulen lennättää itsensä pois.
Marvel Cinematic Universen elokuvassa Spider-Man: Far From Home esiintyvän Maaelementaalin voimat perustuvat Hiekkamiehen voimiin. Nick Furyna ja Maria Hillinä esiintyvät skrullit Talos ja Soren kohtaavat Maaelementaalin elokuvan alussa Ixtencossa, Meksikossa, ja tapaavat samalla ensi kertaa Quentin Beckin, joka pysäyttää Maaelementaalin. Myöhemmin Maaelementaali paljastuu illuusioksi, jonka Beck ja joukko muita Stark-yhtiöiden entisiä työntekijöitä oli luonut hologrammiprojektoreilla saadakseen Beckin näyttämään sankarilta.
Thomas Haden Church palasi näyttelemään Raimin elokuvien versiota Flint Markosta / Hiekkamiehestä elokuvassa Spider-Man: No Way Home (2021), jossa Stephen Strangen yritys pyyhkiä Kof-Kolin riimuilla langetettavalla muistiloitsulla pois Quentin Beckin ihmiskunnalle paljastama tieto siitä, että Peter Parker on Hämähäkkimies, rikkookin multiversumin rajat ja tuo Markon Marvel Cinematic Universeen tuntemattomasta hetkestä. Kun Peter jahtasi toisesta universumista tullutta Elektroa metsään, Marko tuli sinne auttamaan Peteriä pysäyttämään Elektron, mutta suhtautui epäluuloisesti, kun huomasi kyseessä olevan eri Peter kuin hänen universumistaan. Toisten roistojen ollessa epäluuloisia tai hämmentyneitä, Marko halusi vain mahdollisimman nopeasti takaisin omaan universumiinsa. Koska osa muista roistoista oli tuotu muista universumeista juuri ennen kuolinetkiään, Peter yritti suoran palauttamisen sijaan keksiä Tony Starkin entisillä laitteilla keinon, jolla poistaa roistojen henkinen epävakaus ja muuttaa nämä taas ihmisiksi. Kun Vihreä Menninkäinen kääntää sekä Elektron että Markon Peteriä vastaan, Peter sekä kaksi muuta Peterin varianttia (joista toinen on Connorsin omasta universumista) suunnittelevat Markolle parannuskeinon, taistelevat roistoja vastaan ja palauttavat samalla Markon ihmiseksi, ennen kuin Strange lopulta korjaa loitsun ja palauttaa roistot omiin universumeihinsa.
Hiekkamies muissa medioissa > Animaatiosarja

Hiekkamies ei esiinny Hämähäkkimies-animaatiosarjassa, koska samaan aikaan oli suunnitteilla elokuva, jossa Hiekkamies ja Elektro piti olla. Kun elokuvaa ei tullutkaan, Elektro esiintyi sarjan viimeisellä kaudella (hiukan erilaisena, kuin sarjakuvissa), mutta Hiekkamies ei.
Voi olla, että tekijät säästivät Hiekkamiehen kuudennelle kaudelle, jota ei koskaan tullut, mutta joka tapauksessa, Hiekkamies oli ainut suurvihollinen, joka sarjassa ei esiintynyt.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1981 | Chris Latta | Spider-Man and His Amazing Friends |  |  |
| 2001 | Daran Norris |  |  | Spider-Man 2: Enter Electro |
| 2007 2021 | Thomas Haden Church |  | Spider-Man 3 – Hämähäkkimies 3 Spider-Man: No Way Home | Spider-Man 3 |
| 2007 | Fred Tatasciore |  |  | Spider-Man: Friend or Foe |
| 2008–2009 | John DiMaggio | Hämmästyttävä Hämähäkkimies |  |  |
| 2012–2017 | Dee Bradley Baker | Ultimate Spider-Man |  |  |
Tom Hulce

Tom Hulce
Thomas Edward Hulce (s. 6. joulukuuta 1953 Whitewater, Wisconsin) on yhdysvaltalainen näyttelijä. Yksi hänen tunnetuimmista roolitöistään on Mozartin esittäminen vuonna 1984 ilmestyneessä elokuvassa Amadeus. Hulce oli tuolloin ehdolla parhaan miespääosanesittäjän Oscarin saajaksi, mutta hävisi vastanäyttelijälleen F. Murray Abrahamille, joka näytteli Antonio Salierin osan.
Aiheesta muualla

Tom Hulce Internet Movie Databasessa. (englanniksi)
Hotanin prefektuuri

| Hotanin prefektuuri (uiguuriksi خوتەن ۋىلايىتى, Xoten Wilayiti) kiin>  和田地区, Hétián Dìqū |
| --- | --- |
 Hotanin prefektuurin sijainti (punaisella) Sinkiangissa (oranssilla)
 Koordinaatit: 37°07′N, 79°55′E 
Valtio:  Kiina
Autonominen alue:  Sinkiang
Hallinto:  
 – Hallinnon tyyppi:  Prefektuuri
Pinta-ala:  
 – Kokonaispinta-ala:  248 946 km²
Väkiluku (2010):  2 014 362
Aikavyöhyke:  UTC+8
Postinumero:  848000
Suuntanumero(t):  0903
Rekisterikilpi:  新R
 
 www.xjht.gov.cn 
Infobox OKVirheellinen NIMI-arvo: 
Hotanin prefektuuri (kiin. 和田地区, Hétián Dìqū, uiguuriksi خوتەن ۋىلايىتى, Xoten Wilayiti) on prefektuuri Kiinan Sinkiangin uiguurien autonomisen alueen eteläosassa. Prefektuurin pinta-ala on 248 946 neliökilometriä ja väkiluku 2,01 miljoonaa (2010). Prefektuurin päähallintopaikka on piirikuntatason kaupunki Hotan, jonka keskusta sijaitsee linnuntietä noin 1000 kilometriä autonomisen alueen pääkaupunki Ürümqistä lounaaseen.
Hallinnollinen jako

Piirikuntatasolla prefektuuri jaetaan yhteen piirikuntatason kaupunkiin ja seitsemään piirikuntaan (numerointi kuten oheisessa kuvassa):
Galleria

Hotanin kaupunkia.
Moskeija Hotanissa.
Katumarketia.
Aiheesta muualla

Kuvia tai muita tiedostoja aiheesta Hotanin prefektuuri Wikimedia Commonsissa
Hotanin prefektuurin hallinnollinen jako.
Hurmio (kirja)

| Hurmio – oireet, hoito ja ennaltaehkäisy |
| --- | --- |

Kirjailija:  Anna Kortelainen
Kansitaiteilija:  Tuija Kuusela
Genre:  kulttuurihistoria
Kustantaja:  Tammi
Julkaistu:  2009
Sivumäärä:  499 s.
ISBN:  978-951-31-4867-6
Löydä lisää kirjojaKirjallisuuden teemasivulta
Hurmio – oireet, hoito ja ennaltaehkäisy  on vuonna 2009 ilmestynyt teos, jonka on kirjoittanut filosofian tohtori, tutkija Anna Kortelainen. Taiteen ja yleisemminkin kulttuurin ilmiöitä psykiatrian kautta kirjoissaan käsitellyt Kortelainen astuu nyt psykosomaattisen "taudin", taideteoksen äärellä hurmioitumisen, alueelle. Teos sisältää asiallisen tietotason ohella puolittain fiktiivisen "hoitotason", jolle hän on kutsunut niin Platonin kuin Freudinkin. Taustana ovat jo lapsena kotona kuullut potilaskertomukset ja psykiatrian ja psykoanalyysin rikastamat keskustelut, joista Kortelainen jälkisanoissaan kiittää vanhempiaan.
Hurmio on satiirinen "kotilääkärikirja", jossa Kortelainen tuo esiin eri aikakausien potilaita, jotka ovat sairastuneet hurmioon, ja kutsuu tiimin hoitamaan heitä. Kortelainen aloittaa hurmion pohjustamisen kuvaamalla ranskalaisen kirjailijan Stendhalin poikkeamista Firenzeen ja sen kulttuuriaarteiden äärelle. Tästä kirjailijasta on saanut nimensä Stendhalin syndroomaksi kuvattu tauti, joka 1979 määriteltiin psykosomaattiseksi. Stendhalin syndrooma on kuvataiteen edessä hurmioitumista, se on esteettisen kokemuksen aiheuttama äärireaktio. Kortelainen esittelee myös sen sisarilmiöitä, kuten rakastumista ja uskonnollista hurmiota. Tautiin voi sairastua kuka tahansa. Kokemusta ei Kortelaisen mukaan kannata torjua vaan päinvastoin, pitää siitä kiinni kaksin käsin. Mutta jos tauti äityy oikein pahaksi, siihen auttaa esimerkiksi vahva kahvi. Hurmio on erityisen yleistä Italiassa, mutta Suomessa siihen sairastumisen riski on pieni.
Vaikka tautia on analysoitu, kuten tässäkin kirjassa, sen verbaalinen selitys ei ole pitävä, vaan siinä liikutaan maagisilla alueilla. Teoretisointiin ryhtyvä helposti karkottaa hurmion.
Aiheesta muualla

Kirjaan perustuva Anna Kortelaisen artikkeli hurmiosta
Hurmio - oireet, hoito ja ennaltaehkäisy Tammen sivustolla
Anna Kortelainen kertoo Kirjavideolla (Arkistoitu – Internet Archive)
Ikuisesti nuori (televisio-ohjelma)

| Ikuisesti nuori |
| --- | --- |

Kestoaika:  60 minuuttia
Alkuperämaa:   Suomi
Verkko:  Sub
Esitetty:  15. lokakuuta 2015 – 17. joulukuuta 2015
Tuotantokausia:  1
Jaksoja:  10
Tuotanto
Tuotantoyhtiö(t):  Warner Bros. International Television Production Finland
Aiheesta muualla
Virallinen sivusto
Ikuisesti nuori on tositelevisioohjelma, jossa seurataan viiden nuoren ja vanhan yhteistä ajan vietettä Rukalla. Ohjelma perustuu amerikkalaiseen Forever Young -formaattiin. Ensimmäinen jakso esitettiin Sub-kanavalla 15. lokakuuta 2015.
Ensimmäinen tuotantokausi

Ensimmäinen tuotantokausi alkoi Sub-kanavalla 15. lokakuuta 2015. Ohjelmaan ilmoittautuneet nuoret ja vanhat olivat.
Tanita, 20
Nikon, 22
Aleksi, 23
Totte, 25
Alexandra, 25
Pertti, 69
Harry, 76
Toivo, 84
Marja-Terttu, 69
Kaarina Turunen, 73
Tomas Polus

| Tomas Polus |
| --- | --- |

Henkilötiedot
Syntynyt: 1634 Tallinna, Viro
Kuollut: 24. maaliskuuta 1708 Tukholma, Ruotsi
Kansalaisuus:  Ruotsi
Ammatti:  valtiomies, diplomaatti
Tomas Polus (1634 Tallinna – 24. maaliskuuta 1708 Tukholma) oli ruotsalainen valtiomies ja diplomaatti. Vuodesta 1671 alkaen hän toimi kuningatar Hedvig Eleonooran neuvonantajana.
Poluksen kunniaksi on rakennettu muistomerkki Tukholmassa sijaitsevaan Solnan kirkkoon.
The Masterplan (kappale)

| ”The Masterplan” Oasis |
| --- | --- | --- |

Kuvakaappaus musiikkivideosta
Singlen tiedot
 Albumilta: The Masterplan
 Äänitetty : toukokuussa 1995
 Julkaistu: 30. lokakuuta 1995
 Tekijä(t): Noel Gallagher
 Tuottaja(t): Owen Morris, Noel Gallagher
 Tyylilaji: alternative rock, brittipop
 Kesto: 05.23
 Levy-yhtiö: Creation Records
Oasiksen muut singlet
| ”Morning Glory” 1995 | ”The Masterplan” 1995 | ”Don’t Look Back in Anger” 1996 |
The Masterplan on brittiläisen rockyhtye Oasiken kappale, jonka on kirjoittanut Noel Gallagher. Se julkaistiin yhtyeen ”Wonderwall”-singlen B-puolena ja vuonna 1998 ilmestyneellä B-puolien kokoelmalla The Masterplan. Kappale on myös yhtyeen kokoelmalevyllä Stop the Clocks (2006).
Kappaleen laulaa Noel Gallagher, joka ei yleensä laula yhtyeen kappaleilla. Se on yksi Noel Gallagherin suosikkikappaleista Oasikselta. Noel Gallagher on maininnut moneen otteeseen, että olisi kelpuuttanut kappaleen jollekin yhtyeen albumeista.
Aiheesta muualla

Oasis - The Masterplan (Official Video) YouTubessa
Idänkäki

| Idänkäki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Käet Cuculus
Laji::  saturatus
Kaksiosainen nimi
 Cuculus saturatus  Blyth, 1843 
Katso myös
   Idänkäki Wikispeciesissä   Idänkäki Commonsissa 
Infobox OKNimi-testi OKIUCN-testi OK: 
Idänkäki (Cuculus saturatus) on aasialainen käen lähisukulainen. Suomessa idänkäki on havaittu kerran. Käki havaittiin alkukesästä 2015.
Tuntomerkit

Idänkäki on hyvin paljon käen näköinen eikä ole aina erotettavissa tästä maastossa. Vatsan viirutus on hieman erilainen kuin käellä. Se on käkeä pienempi.
Idänkäen paras tuntomerkki on sen laulu, ontto ”pu-pu-pu-pu-pu”, joka muuttuu muotoon ”pupu-pupu-pupu”. Käen vastaavanlaisissa äänissä on usein käheä alku ja tyypillistä ”kuk-kuu” -säettä.
Levinneisyys

Koko Pohjois-Aasia, Venäjän taigametsävyöhyke, talvehtii Etelä-Aasiassa.